הסכם העסקה אישי

**שנערך ונחתם ב\_\_\_\_\_\_\_ ביום \_\_\_\_\_ בחודש \_\_\_\_\_ שנת\_\_\_\_\_\_**

**בין**: \_\_\_\_\_\_\_\_\_\_\_\_\_\_\_\_

(להלן: **"החברה"**)

**- מצד אחד -**

## לבין: \_\_\_\_\_\_\_\_\_\_\_

ת.ז.

(להלן: **"העובדת"**)

**- מצד שני -**

**הואיל** והחברה הנה חברה לתועלת הציבור הפועלת לקידום \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**והואיל** והחברה מעונינת להעסיק את העובדת בתפקיד \_\_\_\_\_\_\_\_\_, הכל באופן, בתנאים ובתמורה, המפורטים אף הם בהסכם זה להלן;

**והואיל** והעובדת הציגה את עצמה כבעלת היכולת, הכישורים, המהימנות והניסיון הדרושים

לצורך מילוי התפקיד, כהגדרתו בהסכם זה להלן;

**והואיל** והעובדת מעונינת לכהן בתפקיד האמור ומעונינת בהעסקתה על ידי החברה, הכל כמפורט בהוראות הסכם זה להלן;

**והואיל** וברצון הצדדים להסדיר את תנאי העסקתה של העובדת בחברה בהסכם זה כפי שיפורט

להלן;

**לפיכך הוצהר, הותנה והוסכם בין הצדדים כדלקמן:**

1. **מבוא**

המבוא להסכם זה מהווה חלק בלתי נפרד הימנו, ויפורש ביחד עמו.

2. **כותרות הסעיפים**

כותרות הסעיפים בהסכם זה, הנן לשם נוחות הצדדים בלבד, ואין לעשות בהן שימוש לצורך פרשנות ההסכם או תנאיו.

3. **העדר תחולת הסכמים**

3.1 הסכם זה הנו הסכם עבודה אישי ומיוחד המסדיר את היחסים בין העובדת לבין החברה וקובע באופן בלעדי את תנאי העסקתה של העובדת.

3.2 מוסכם על הצדדים כי ההסכמים הכלליים ו/או המיוחדים, על נספחיהם, והנהלים הקשורים בהם וכן הסכמים ו/או הסדרים אחרים הנעשים מדי פעם בין ארגוני המעסיקים ו/או לשכת התיאום לבין ההסתדרות הכללית של העובדים ו/או ארגוני העובדים לא יחולו על העובדת.

4. **מטרת ההסכם**

החברה תעסיק את העובדת, והעובדת תעבוד בחברה, בתפקיד של \_\_\_\_\_\_\_\_\_\_\_\_\_\_\_ הכל כמפורט בהסכם זה להלן.

5. **תקופת ההסכם**

5.1 תקופת עבודתה של העובדת לפי הסכם זה הנה ל\_\_\_\_\_\_\_\_\_ שנים, החל מיום \_\_\_\_\_\_\_\_\_\_\_\_

5.2 תקופת ההעסקה תתחדש אוטומטית לתקופות נוספות בנות \_\_\_\_\_\_\_\_\_\_ שנים כל אחת, אם לא הודיעה החברה לעובדת אחרת 30 יום לפני תום התקופה בכתב. התחדשה תקופת ההעסקה של העובדת לתקופות נוספות כאמור, תמשכנה לחול הוראות הסכם זה כלשונן על תקופות ההעסקה הבאות, אלא אם כן הסכימו הצדדים אחרת בכתב.

6. **התחייבויות העובדת**

6.1 העובדת מתחייבת למלא את תפקידה האמור במיומנות, במסירות בנאמנות וביושר, ולהשתמש בכל כישוריה, ידיעותיה וניסיונה לתועלת החברה ולקידומה, לטובת החברה, ולשמירה על האינטרסים שלה.

6.2 למשך תקופת העסקתה תקדיש העובדת את כל זמנה, מרצה וכושרה לביצוע תפקידיה עבור החברה וכפי שייקבע על ידי החברה.

6.3 במשך תקופת העסקתה לא תקבל העובדת כל תשלום או טובת הנאה אחרת מכל צד שלישי בקשר ישיר או עקיף עם עבודתה.

7. **היקף התפקיד**

7.1 העובדת מתחייבת לעבוד כנדרש מתפקידה.

7.2 למען הסר כל ספק, מוצהר ומודגש כי העבודה הנה בהיקף של משרה מלאה.

7.3 מתכונת העבודה הנה במתכונת של \_\_\_\_\_\_\_\_\_ (אחוז המשרה) בהיקף של \_\_\_\_\_\_\_ ימים בשבוע, מיום \_\_\_\_\_\_\_ עד יום \_\_\_\_\_\_\_בשבוע. יום עבודה יהא בן לפחות \_\_\_\_\_\_\_\_ שעות, החל מ- \_\_\_\_\_\_\_\_ ועד \_\_\_\_\_\_\_\_, והכל לפי הצורך או הנסיבות.

8. **מקום העבודה**

מקום העבודה של העובדת יהא במשרדי החברה ..... (מקום העבודה) (להלן: "**המשרד**"), וזאת מבלי לגרוע ממקרים של פגישות מחוץ למשרד בענייני העבודה או פגישות מחוץ למשרד לצורך ביצועו של הסכם זה.

9. **תפקידי וסמכויות העובדת**

תפקידי העובדת וסמכויותיה כעובדת החברה הנם כדלקמן:

9.1

9.2

9.3

9.4

10. **כפיפות**

מובהר כי למשך תקופת ההסכם תהא העובדת כפופה בעבודתה, תפקידיה וסמכויותיה כאמור בהסכם זה להוראות, הנחיות והחלטות \_\_\_\_\_\_ (שם ותפקיד של המנהלת של העובדת).

11. **בלעדיות**

11.1 במשך כל תקופת ההסכם, לא תעסוק העובדת בדרך כלשהי בכל עבודה נוספת, תפקיד, עסק או משלחי יד אחרים, בין במישרין ובין בעקיפין, בין בתמורה ובין בלא תמורה, ללא אישור מראש ובכתב מן החברה.

12. **ניגוד אינטרסים**

העובדת מתחייבת להודיע למנכ"ל החברה, בכתב, וללא כל דיחוי, על כל עניין או נושא אשר

לגביהם יש לה עניין אישי ו/או העלולים ליצור ניגוד אינטרסים עם תפקידיה בחברה.

13. **סודיות**

13.1 העובדת מתחייב לשמור על סודיות בכל הקשור לחברה ו/או לענייניה ו/או לפעולותיה, ולא לפגוע בכל דרך שהיא במוניטין של החברה.

13.2 העובדת מתחייבת לשמור בסוד ולא להעביר, להודיע או למסור או להביא לידיעת כל אדם ו/או גוף ו/או מוסד כלשהו, כל מידע שהגיע אליה בקשר עם ביצוע הסכם זה או בתוקף או במהלך ביצוע הסכם זה, בתוך תקופת ההסכם, לפני תחילתה או אחריה.

13.3 העובדת מצהירה בזאת כי ידוע לה כי אי מילוי ההתחייבות על פי סעיף זה מהווה עבירה לפי סעיף 119 ל**חוק העונשין, תשל"ז – 1977**.

14. **משכורת**

14.1 בתמורה להעסקת העובדת ולביצוע כל התחייבויות העובדת כמפורט בהסכם זה, תשלם החברה לעובדת משכורת ברוטו בסך של ..........., בכפיפות לכל הניכויים המחויבים מזמן לזמן לפי כל דין (להלן: "**המשכורת**").

14.2 המשכורת תשולם אחת לחודש, לא יאוחר מהיום ה- 9 לכל חודש גרגוריאני, עבור

העבודה בחודש הקודם.

14.3 החזר הוצאות הנסיעה החודשיות לא יעלה על ....... ₪ לחודש, בכפוף להצגת קבלות בהתאם.

14.4 החזר הוצאות הטלפון הנייד החודשיות לא יעלה על ....... ₪.

15. **דמי הבראה**

דמי ההבראה יהיו בשיעור הקבוע בחוק ובצווי ההרחבה אשר יהיו בתוקף בעת הרלוונטית.

16. **קרן פנסיה**  
הפרשות לקרן פנסיה על ידי החברה עבור העובדת תבוצענה מחודש ........

17. **קרן השתלמות**  
קרן השתלמות תופרש לעובדת כמקובל בהתאם לרמת השכר 7.5% המעביד (החברה) ו- 2.5% העובדת.

18. **חופשה שנתית**

18.1 למשך תקופת עבודתה של העובדת לפי הסכם זה, תהיה העובדת זכאית ל-...... ימי חופשה שנתית בתשלום בכל שנת עבודה, בהתאם לשיעור הקבוע ב**חוק חופשה שנתית התשי"א-1951,** עבור כל שנת עבודה.

18.2 מובהר כי בכל מקרה, לא תהא רשאית העובדת לצבור ימי חופשה משנה לשנה העוקבת או לשנים הבאות בהן תהיה מועסקת על ידי החברה לפי הוראות הסכם זה.

19. **מחלה**

בתקופת עבודתה של העובדת לפי הסכם זה, תהיה העובדת זכאית לימי מחלה בתשלום בכל שנת עבודה בהתאם ובכפוף ל**חוק דמי מחלה, תשל"ו- 1976**.

20. **הפסקת עבודה**

20.1 הצדדים מסכימים כי במידה וירצה אחד הצדדים להביא לסיומם של יחסי העבודה על פי הסכם זה, יהא עליו לעשות זאת בהודעה מוקדמת בכתב שתימסר לצד השני 30 יום מראש (להלן: "**תקופת ההודעה המוקדמת**"). בתקופת ההודעה המוקדמת ישררו בין הצדדים יחסי עובד ומעביד, אלא אם הסכימו הצדדים בכתב לוותר על תנאי זה.

20.2 למען הסר ספק מובהר בזאת כי הסכם זה אינו מקנה לעובדת זכויות כלשהן לאחר תום תקופת ההסכם לרבות קבלת מעמד של עובד זמני, קבוע או אחר בחברה.

21. **העברת התפקיד**

21.1 העובדת מתחייבת כי לקראת תום תקופת עבודתה ו/או עם הפסקת עבודתה, היא תסייע לחברה ככל שיידרש ותעביר את תפקידה בצורה מסודרת ומועילה למחליפתה או למחליפה.

21.2 כמו כן, העובדת תחזיר לחברה כל רכוש ששייך לה, לרבות כל המסמכים, המידע וכל חומר אחר שהגיע אליה ו/או הוכן על ידה בקשר לעבודתה, ו/או כל רכוש ו/או מסמך שהגיעו לידיה בתקופת ותוך כדי עבודתה לפי ההסכם, והכל במצב תקין, כפי שקיבלה.

21.3 למען הסר ספק, עם סיום עבודתה תחזיר העובדת את רכוש החברה, ולרבות רכב ופלאפון, על פי דרישה מאת החברה, באופן מיידי (אם יש צורך) (להלן: "**רכוש החברה**").

22. **הפרות וסעדים**

22.1 על הוראות הסכם זה יחולו הוראות **חוק החוזים (תרופות בשל הפרת חוזה),**

**התשל"א- 1970.** להלן הסעיפים היסודיים בהסכם:

3, 5, 6, 7, 8, 9, 10, 11, 12, 13, 20, 21.

22.2 כל יתר תנאי ההעסקה של העובדת ע"י החברה, עד כמה שלא הוסדרו במפורש בהסכם זה, יהיו בהתאם לקבוע בחוק מזמן לזמן.

23. **הודעות**

הודעות עפ"י הסכם ו/או בקשר אליו, תעשינה בכתב בלבד וכתובות הצדדים לצורך זה הן

כנקוב בכותרתו, ויראו כל הודעה שנשלחה בדואר רשום לכתובת כאמור, כאילו נתקבלה אצל

הנמען תוך 72 שעות מעת המסרה בבית הדואר, ואם שוגרה בפקסימיליה ו/או בדואר

אלקטרוני - תוך 24 שעות, ואילו אם נמסרה ביד - מיד.

**ולראיה באו הצדדים על החתום:**

### החברה העובדת

U:\בטי\ציונות 2000\הסכמי העסקה\יעל גרינברג.doc